รายละเอียดวิชา (มคอ.3)
0308361 การจัดกระบวนการเรียนรู้
ภาคเรียนที่ 2  ปีการศึกษา 2561
สำหรับนิสิตระดับปริญญาตรี (หลักสูตร 5 ปี)
คณะศึกษาศาสตร์ มหาวิทยาลัยทักษิณ
รายละเอียดของรายวิชา
(Course Specification)
	ชื่อสถาบันอุดมศึกษา
มหาวิทยาลัยทักษิณ
วิทยาเขต/คณะ/ภาควิชา
สงขลา /คณะศึกษาศาสตร์ มหาวิทยาลัยทักษิณ / สาขาวิชาหลักสูตรและการสอน


หมวดที่  1  ข้อมูลโดยทั่วไป
	1.  รหัสและชื่อรายวิชา

0308361  การจัดกระบวนการเรียนรู้
             Learning Process Organization

	2.  จำนวนหน่วยกิต  

             3  หน่วยกิต  3(2-2-5)

	3.  หลักสูตรและประเภทของรายวิชา

หลักสูตรการศึกษาบัณฑิต ( 5 ปี )

	4.  อาจารย์ผู้รับผิดชอบรายวิชาและอาจารย์ผู้สอน

ผู้ช่วยศาสตราจารย์ ดร.อมลวรรณ วีระธรรมโม
             ผู้ช่วยศาสตราจารย์ ดร.วิทวัฒน์ ขัตติยะมาน

	5.  ภาคการศึกษา/ชั้นปีที่เรียน

ภาคเรียนที่ 2  ปีการศึกษา 2561

	6.  รายวิชาที่ต้องเรียนมาก่อน  (Pro-requisite) 

 
ไม่มี (ถ้ามีให้ระบุ)

	7.  รายวิชาที่ต้องเรียนพร้อมกัน  (Co-requisite)  

ไม่มี (ถ้ามีให้ระบุ)

	8.  สถานที่เรียน

มหาวิทยาลัยทักษิณ

	9.  วันที่จัดทำหรือปรับปรุงรายละเอียดของรายวิชาครั้งล่าสุด

วันที่ 3 มกราคม พ.ศ.2562


หมวดที่  2  จุดมุ่งหมายและวัตถุประสงค์
	1.  จุดมุ่งหมายของรายวิชา  :  เพื่อให้ผู้เรียน

1.1  มีความรู้ความเข้าใจเกี่ยวกับแนวคิด ทฤษฎีการเรียนรู้
             1.2  มีความรู้ ความเข้าใจเกี่ยวกับรูปแบบ วิธีการ และเทคนิคการจัดการเรียนรู้

1.3  มีความรู้ ความเข้าใจและปฏิบัติการเกี่ยวกับการออกแบบการจัดการเรียนรู้

             1.4  มีความสามารถในปฏิบัติการจัดการเรียนรู้ที่เน้นผู้เรียนเป็นสำคัญ
             1.5  มีความสามารถในการปฏิบัติการการบูรณาการเรียนรู้ในกลุ่มสาระและแบบเรียนรวม
             1.6  มีความสามารถในการปฏิบัติการออกแบบ ผลิตสื่อและนวัตกรรมการศึกษาเพื่อใช้ในการจัดการเรียนรู้
              1.7 มีความรู้ความเข้าใจและปฏิบัติการเกี่ยวกับการออกแบบการวัดและประเมินผลการเรียนรู้

              1.8 เกิดคุณลักษณะความเป็นครูมืออาชีพและเป็นบุคคลที่เรียนรู้ตลอดชีวิต
2.  วัตถุประสงค์ในการพัฒนา/ปรับปรุงรายวิชา

2.1 เพื่อให้นิสิตมีความรู้และเห็นความสำคัญในการจัดการเรียนรู้วิชาการจัดกระบวนการเรียนรู้และนำสู่การประยุกต์ทั้งในและนอกชั้นเรียน

2.2 เพื่อให้สอดคล้องกับกรอบมาตรฐานคุณวุฒิการศึกษาระดับอุดมศึกษาและมีความชัดเจนด้านการสร้างบัณฑิตของมหาวิทยาลัยทักษิณ
             2.3 เพื่อเพิ่มสาระการเรียนรู้และปรับกิจกรรมในการจัดกระบวนการเรียนรู้ให้สอดคล้องกับกระบวนทัศน์การศึกษายุคใหม่



	


หมวดที่  3  ลักษณะและการดำเนินการ
	1.  คำอธิบายรายวิชา
     ศึกษาแนวคิด ทฤษฎีการเรียนรู้และการสอน รูปแบบการเรียนรู้ การพัฒนารูปแบบการเรียนการสอน การออกแบบและการจัดประสบการณ์การเรียนรู้ เทคนิคและวิทยาการจัดการเรียนรู้แบบเน้นผู้เรียนเป็นสำคัญ
 การบูรณาการเนื้อหาในกลุ่มสาระการเรียนรู้ การบูรณาการการเรียนรู้แบบเรียนรวม การใช้และผลิตสื่อ การพัฒนานวัตกรรมการเรียนรู้ การบูรณาการการเรียนรู้ และการประเมินการเรียนรู้เพื่อสามารถออกแบบการเรียนรู้และจัดกิจกรรมที่ส่งเสริมการเรียนรู้ของผู้เรียนและสามารถจำแนกระดับการเรียนรู้จากการประเมินผล


	2.  หัวข้อและจำนวนชั่วโมงที่ใช้ต่อภาคการศึกษา

	บรรยาย
	สอนเสริม
	การฝึกปฏิบัติ/งานภาคสนาม/การฝึกงาน
	การศึกษาด้วยตนเอง

	32 ชั่วโมง/ภาคการศึกษา
	-
	32 ชั่วโมง/ภาคการศึกษา
	80 ชั่วโมง/ภาคการศึกษา

	3.  จำนวนชั่วโมงต่อสัปดาห์ที่อาจารย์ให้คำปรึกษาและแนะนำทางวิชาการแก่นิสิตเป็นรายบุคคล

1 ชั่วโมง/สัปดาห์ โดยการประกาศให้นักศึกษาทราบทางเว็บไซต์และติดประกาศหน้าห้องทำงานของอาจารย์ และให้คำปรึกษาทางโทรศัพท์ 086-6192105


หมวดที่  4  การพัฒนาการเรียนรู้ของนิสิต
	1.  ด้านคุณธรรม  จริยธรรม

	 
1.1  คุณธรรม จริยธรรมที่ต้องพัฒนา

       (
1.1 ตระหนักในคุณค่าคุณธรรม จริยธรรม เสียสละ และซื่อสัตย์สุจริต มีจรรยาบรรณทางวิชาการและวิชาชีพครู

       (
1.2  มีวินัย ตรงต่อเวลา รับผิดชอบต่อตนเองและสังคม เคารพระเบียบข้อบังคับขององค์กรและสังคม

       (
1.3  มีภาวะผู้นำและผู้ตาม สามารถวินิจฉัยปัญหาข้อขัดแย้งและลำดับความสำคัญเชิงวิชาการและวิชาชีพครูอย่างมีเหตุผล
                    (
1.4  เคารพสิทธิและรับฟังความคิดเห็นของผู้อื่น รวมทั้งเคารพคุณค่าและศักดิ์ศรีความเป็นมนุษย์
 

	
1.2  วิธีการสอน

        สอดแทรกระหว่างการเรียนการสอนในทุกครั้ง
                                 การแสดงความคิดเห็นในเรื่องความมีวินัย ใผ่รู้ ความรับผิดชอบ

                              การปฏิบัติตนอันเป็นแบบอย่างที่ดีของอาจารย์ผู้สอน


	
1.3  วิธีการประเมิน


  ประเมินจากพฤติกรรมในชั้นเรียน และนอกชั้นเรียน


	2.  ด้านความรู้

	
2.1  ความรู้ที่ต้องพัฒนา


       2.1  มีความรู้และความเข้าใจเกี่ยวกับหลักการและทฤษฎีที่สำคัญในเนื้อหาด้านการจัดการเรียนรู้

        2.2  สามารถวิเคราะห์ปัญหา รวมทั้งประยุกต์ความรู้ ทักษะ วิธีการและการใช้เครื่องมือในการจัดการเรียนรู้ที่เหมาะสม
                        2.3  สามารถติดตามความก้าวหน้าทางด้านศาสตร์ทางการศึกษาและกระบวนการจัดการเรียนรู้
                     2.4  สามารถบูรณาการความรู้ด้านการจัดการเรียนรู้กับศาสตร์อื่นๆ ที่เกี่ยวข้องที่นำสู่การพัฒนาการศึกษาทุกระดับ


	
2.2  วิธีการสอน


การปฏิบัติการคิด การบรรยาย การอภิปราย การทำรายงานกลุ่มและรายงานเดี่ยว การนำเสนอรายงานในชั้นเรียน การค้นคว้าด้วยตนเอง การสอนจุลภาค รวมทั้งเชิญวิทยากรมาบรรยาย การลงพื้นที่ในสถานศึกษาและจัดประชุมเชิงปฏิบัติการ

	
2.3  วิธีการประเมิน


ประเมินผลจากการเข้าชั้นเรียน การอภิปราย การทำรายงาน การค้นคว้า และการสอบกลางภาคและปลายภาค    


	3. ด้านทักษะทางปัญญา

	 
3.1  ทักษะทางปัญญาที่ต้องพัฒนา

       3.1  คิดอย่างมีวิจารณญาณและคิดอย่างเป็นระบบ

       3.2  สามารถสืบค้น รวบรวม ศึกษา วิเคราะห์และสรุปประเด็นปัญหาที่ซับซ้อนเพื่อใช้แก้ปัญหาในการจัดการเรียนรู้อย่างสร้างสรรค์
                   3.3  สามารถค้นหาข้อเท็จจริง ทำความเข้าใจ ประเมินข้อมูลจากหลักฐานใหม่แล้วนำข้อสรุปมาใช้ในการจัดการเรียนรู้
                   3.4  สามารถประยุกต์ความรู้และทักษะที่เกี่ยวข้องทางวิชาการด้านการจัดการเรียนรู้สำหรับครูในยุคปัจจุบันและอนาคต


	
3.2  วิธีการสอน

ใช้กิจกรรมการคิด กระบวนการกลุ่มในการอภิปราย สะท้อนความคิด การคิดวิเคราะห์ คิดอย่างมีวิจารณญาณ คิดสังเคราะห์ คิดตัดสินใจอย่างเป็นระบบจากโจทย์ปัญหาในการจัดการเรียนรู้ ตลอดภาคการศึกษา


	
3.3  วิธีการประเมิน
 

ประเมินจากการปฏิบัติการคิด การแสดงความคิดเห็นและการอภิปราย รายงานรายบุคคลและรายงานกลุ่ม และนำเสนอหน้าชั้นเรียนและจัดส่งผลการวิเคราะห์โจทย์สถานการณ์ที่เกี่ยวข้องกับการจัดกระบวนการเรียนรู้
 

	4.  ด้านทักษะความสัมพันธ์ระหว่างบุคคลและความรับผิดชอบ

	 
4.1  ทักษะความสัมพันธ์ระหว่างบุคคลและความรับผิดชอบที่ต้องพัฒนา

      4.1  มีมนุษยสัมพันธ์ที่ดี สามารถสื่อสารกับกลุ่มคนหลากหลาย ทั้งภาษาไทยและภาษาต่างประเทศได้อย่างมีประสิทธิภาพ
         
       4.2  มีความรับผิดชอบในงานที่ได้รับมอบหมายทั้งงานรายบุคคลและงานกลุ่ม
                       4.3  มีความรับผิดชอบในการพัฒนาการเรียนรู้ทั้งของตนเองและทางวิชาชีพอย่างต่อเนื่อง
                      4.4  มีความสามารถใช้ศาสตร์ทางการจัดการเรียนรู้ในการบริการและพัฒนาสังคมได้อย่างเหมาะสม
                       4.5  สามารถปรับตัวทำงานร่วมกับผู้อื่นทั้งในฐานะผู้นำและสมาชิกกลุ่ม


	
4.2  วิธีการสอน


 ทำกิจกรรมกลุ่มในลักษณะต่างๆ ทั้งในชั้นเรียนและนอกชั้นเรียน

	              4.3  วิธีการประเมิน


 ประเมินจากความรับผิดชอบในการปฏิบัติกิจกรรมในชั้นเรียน และประเมินจากผลการทำกิจกรรมกลุ่มและการทำรายงาน


	5.  ด้านทักษะการวิเคราะห์เชิงตัวเลข  การสื่อสารและการใช้เทคโนโลยี

	
5.1  ด้านทักษะการวิเคราะห์เชิงตัวเลข  การสื่อสารและการใช้เทคโนโลยีที่ต้องพัฒนา

       5.1  สามารถใช้เทคนิคทางสถิติตัวเลขหรือข้อมูลต่างๆ จากงานวิจัยได้อย่างมีประสิทธิภาพ
                      5.2  สามารถใช้ภาษาไทยและภาษาต่างประเทศในการสรุปประเด็นและการสื่อสารอย่างถูกต้องเหมาะสมโดยการพูด การเขียนทั้งในการสื่อสารทั่วไปและเชิงวิชาการ
                   5.3  สามารถใช้คอมพิวเตอร์ในการจัดการข้อมูลต่างๆ และใช้เทคโนโลยีสารสนเทศติดตามความก้าวหน้าทางวิชาการจัดการเรียนรู้ๆด้อย่างเหมาะสม รวมทั้งมีวิจารณญาณในการใช้เทคโนโลยีอย่างรู้เท่าทัน 

5.2  วิธีการสอน

          
             การสอนโดยใช้ power point ประกอบการบรรยาย การทำรายงานโดยค้นคว้าข้อมูลจากหนังสือ เอกสาร และอินเตอร์เน็ต ศึกษาสภาพจริง
             5.3  วิธีการประเมิน 
                         ประเมินผลจากการปฏิบัติการคิด การแสดงความคิดเห็น การเขียนความคิดออกมาเป็นการบันทึก การเสนอรายงานหน้าชั้นเรียนและรายงาน
6. ด้านทักษะการจัดการเรียนรู้ 
                6.1 ผลการเรียนรู้ด้านทักษะด้านการจัดการเรียนรู้
(1) มีความรู้ความเข้าใจเกี่ยวกับแนวคิด หลักการ และทฤษฎีที่เกี่ยวข้องกับการจัดการเรียนรู้ การวัดประเมินผล การจัดการชั้นเรียน การบันทึกและรายงานผลการจัดการเรียนรู้ 
(2) สามารถวางแผน ออกแบบ ปฏิบัติการสอน จัดการชั้นเรียน วัดและประเมินผลการเรียนรู้ บันทึกและรายงานผลการจัดการเรียนการสอน และทำวิจัยในชั้นเรียน เพื่อพัฒนาศักยภาพของผู้เรียนได้อย่างเหมาะสมตามความแตกต่างระหว่างบุคคล
(3) สามารถสร้างสรรค์สภาพแวดล้อมทางกายภาพ และบรรยากาศการเรียนรู้ที่อบอุ่น มั่นคง ปลอดภัย 
(4) ตระหนักถึงคุณค่าของการนำแนวคิด หลักการ และทฤษฎีที่เกี่ยวข้องกับการเรียนรู้   การวัดประเมินผล การจัดการชั้นเรียน การบันทึกและรายงานผลการจัดการเรียนรู้ และการวิจัยในชั้นเรียนมาใช้ในการพัฒนาศักยภาพของผู้เรียนได้อย่างเหมาะสมตามความแตกต่างระหว่างบุคคล
6.2 กลยุทธ์การสอนที่ใช้ในการพัฒนาการเรียนรู้ด้านทักษะการจัดการเรียนรู้

 กลยุทธ์การสอนที่ใช้ในการพัฒนาการเรียนรู้ด้านทักษะการจัดการเรียนรู้ทำได้ในระหว่างการสอน มีดังนี้
(1) การเรียนรู้จากประสบการณ์ตรงผ่านการสอนของอาจารย์ด้วยวิธีการที่หลากหลาย เช่น การศึกษากรณีตัวอย่าง การสังเกตการณ์สอน การสังเกตพฤติกรรมผู้เรียน การสัมภาษณ์ผู้มีประสบการณ์ 
เป็นต้น 
(2) การเรียนรู้จากต้นแบบ ได้แก่ ผู้สอน เพื่อน ครูประจำการ ผู้บริหารสถานศึกษา
(3) จากรายการโทรทัศน์ครู
(4) จากการเข้าร่วมการบริการวิชาการทั้งภายในคณะและนอกคณะที่อาจารย์ผู้สอนเป็นผู้ดำเนินการ ได้แก่ การให้ความรู้แก่ครูและผู้บริหารด้านการเรียนการสอนในโครงการโรงเรียนแห่งการเรียนรู้ที่มีความสุข
(5) การลงพื้นที่เพื่อศึกษาข้อมูลในโครงการวิจัยการพัฒนาโรงเรียนแห่งการเรียนรู้ที่มีความสุข
6.3 กลยุทธ์การประเมินผลการเรียนรู้ด้านด้านทักษะการจัดการเรียนรู้
                       กลยุทธ์การประเมินผลการเรียนรู้ด้านทักษะการจัดการเรียนรู้ มีดังนี้
(1) อาจารย์สังเกตพฤติกรรมการเรียนรู้และพัฒนาการด้านทักษะการนำเสนอ
(2) อาจารย์ประเมินจากการนำเสนอผลงาน และผลงาน
(3) นิสิตประเมินตนเอง 



หมวดที่  5  แผนการสอนและการประเมิน
1. แผนการสอน
	สัปดาห์ที่
	หัวข้อ/รายละเอียด
	จำนวน* (ชั่วโมง)
	กิจกรรมการเรียนการสอนและสื่อที่ใช้
	ผู้สอน

	1
	แนะนำรายวิชา กิจกรรมการเรียนการสอน และวิธีการวัดและประเมินผล

	2

	บรรยาย
กิจกรรมละลายพฤติกรรม
วิเคราะห์รายการโทรทัศน์ครู
	ผศ.ดร.อมลวรรณ
ผศ.ดร.วิทวัฒน์



	1 
	ความหมาย คำว่า การเรียนรู้และ
ความสำคัญของการเรียนรู้

	2
	วิเคราะห์รายการโทรทัศน์ครูกิจกรรมสร้างความรู้บรรยายสรุป
	ผศ.ดร.อมลวรรณ
ผศ.ดร.วิทวัฒน์



	2 - 4
	แนวคิดและทฤษฎีการเรียนรู้
(งานกลุ่ม 4 กลุ่ม)
กลุ่มที่ 1 ท.บ พฤติกรรมนิยม
กลุ่มที่ 2 ท.บปัญญานิยม
กลุ่มที่ 3 ท.บร่วมสมัย
กลุ่มที่ 4 วิธีการจัดการเรียนรู้ในศตวรรษที่ 21

	12
	นำเสนอผลการศึกษาวิเคราะห์รายการโทรทัศน์ครู
ร่วมฟังบริการวิชาการ

บรรยายสรุป

	ผศ.ดร.อมลวรรณ
ผศ.ดร.วิทวัฒน์



	5 - 8

	*รูปแบบการเรียนรู้  แนวคิดและวิธีการการจัดการเรียนรู้ที่เน้นผู้เรียนเป็นสำคัญ
 (งานรายบุคคล)

	16
	บรรยาย
ปฏิบัติการวิเคราะห์
นำเสนอรายงานรายบุคคล
สรุป
	ผศ.ดร.อมลวรรณ
ผศ.ดร.วิทวัฒน์



	9
	สอบกลางภาค
	3
	
	ผศ.ดร.อมลวรรณ
ผศ.ดร.วิทวัฒน์



	10 - 11
	การบูรณาการการเรียนรู้
(งานกลุ่ม 1 กลุ่ม)
	8
	บรรยาย
ปฏิบัติการ
นำเสนอรายงาน

	ผศ.ดร.อมลวรรณ
ผศ.ดร.วิทวัฒน์



	สัปดาห์ที่
	หัวข้อ/รายละเอียด
	จำนวนชั่วโมง
	กิจกรรม
	อาจารย์ผู้สอน

	12 
	นวัตกรรมการศึกษา
(งานกลุ่ม 1 กลุ่ม)
	4
	ปฏิบัติการ
บรรยาย
นำเสนอรายงาน


	ผศ.ดร.อมลวรรณ
ผศ.ดร.วิทวัฒน์



	13 
	การวัดและประเมินผลการเรียนรู้
(งานกลุ่ม 1 กลุ่ม)
	4
	บรรยาย
นำเสนอรายงาน


	ผศ.ดร.อมลวรรณ
ผศ.ดร.วิทวัฒน์



	14 - 17
	การเขียนแผนและ
ปฏิบัติการจัดการเรียนรู้ในรูปแบบการสอนจุลภาค
(งานรายบุคคล)

	16
	ปฏิบัติการ
บรรยาย
ลงพื้นที่
นำเสนอรายงาน


	ผศ.ดร.อมลวรรณ
ผศ.ดร.วิทวัฒน์



	18
	สอบปลายภาค

	3
	
	ผศ.ดร.อมลวรรณ
ผศ.ดร.วิทวัฒน์



	* จำนวนชั่วโมงต้องสอดคล้องกับจำนวนหน่วยกิตและสอบกลางภาคสัปดาห์ที่ 9




2.  แผนประเมินการเรียนรู้
(( : ประเมินเฉพาะความรับผิดชอบหลัก)
	ลำดับการ
ประเมิน
	ลักษณะการประเมิน
(เช่น สอบ  รายงาน โครงงาน ฯลฯ)
	สัปดาห์ที่ประเมิน
	สัดส่วนของ
คะแนนที่
ประเมิน
	หมายเหตุ

	1
	การนำเสนอรายงานและผลการเรียนรู้
 รายงานกลุ่มหัวข้อต่างๆ 

	ทุกสัปดาห์
	20
	

	2
	ความรู้ (สอบกลางภาคหรือทดสอบย่อย )

	9
	20
	

	3
	ความรู้ (สอบปลายภาค )

	18
	25
	

	4
	ความรับผิดชอบ

	ทุกสัปดาห์
	10
	

	5
	ทักษะความสัมพันธ์ระหว่าง
บุคคลและความรับผิดชอบ (ความร่วมมือ)

	ทุกสัปดาห์
	5
	

	6
	เขียนแผนการจัดการเรียนรู้

	สัปดาห์ที่ 14- 17
	20
	

	* ระบุผลการเรียนรู้หัวข้อย่อยตามที่ปรากฏในแผนที่แสดงการกระจายความรับผิดชอบของรายวิชาของรายละเอียดของหลักสูตร (แบบ มคอ. 2)



หมวดที่  6  ทรัพยากรประกอบการเรียนการสอน
	1.  เอกสารและตำราหลัก
     ทิศนา แขมมณี .(2548). ศาสตร์การสอน . กรุงเทพฯ : สำนักพิมพ์แห่งจุฬาลงกรณ์มหาวิทยาลัย
     ไสว ฟักขาว .(2544). หลักการสอน. กรุงเทพฯ : บริษัทสำนักพิมพ์เอมพันธ์ จำกัด
      วีรยุทธ วิเชียรโชติ.(2549).เทคนิคการเรียนการสอนแบบอารยวิถี.สำนักพิมพ์ก้าวใหม่.กรุงเทพ.
      วิชัย วงษ์ใหญ่.(2557).การโค้ชเพื่อการรู้คิด.จรัลสนิทวงศ์การพิมพ์.กรุงเทพ.
      วิจารณ์ พานิช.(2556) .ครูนอกกรอบกับห้องเรียนนอกแบบ.(แปล)บริษัทรัตนพงษ์การพิมพ์.กรุงเทพ.
      อมลวรรณ วีระธรรมโม .(2553) การสอนเพื่อพัฒนาการคิด. สงขลา : มหาวิทยาลัยทักษิณ
      


	2.  เอกสารและข้อมูลสำคัญ
ภาษาไทย
      วัฒนาพร ระงับทุกข์ (2553)  แผนการเรียนการสอนที่เน้นผู้เรียนเป็นสำคัญ.   กรุงเทพฯ : สำนักพิมพ์แห่งจุฬาลงกรณ์มหาวิทยาลัย.
      บุญชม ศรีสะอาด.(2550)   การพัฒนาการสอน.   กรุงเทพฯ : สุวีริยาสาส์น .
      พิมพ์พันธ์ เดชะคุปต์.การเขียนแผนการจัดการเรียนรู้.สำนักพิมพ์แห่งจุฬาลงกรณ์มหาวิทยาลัย.กรุงเทพ.
      วิจารณ์ พานิช.2555.การจัดการเรียนรู้ในศตวรรษที่ 21 .กรุงเทพฯ.
3.  เอกสารและข้อมูลแนะนำ 

        อมลวรรณ วีระธรรมโม.(2552)  70 วิธีสอนสำหรับครูมืออาชีพ.สงขลา : มหาวิทยาลัยทักษิณ
        คำหมาน คนไค.(2549).ทางก้าวหน้าครูมืออาชีพ.กรุงเทพฯ : สายธาร
        วิทวัฒน์ ขัตติยะมาน,อมลวรรณ วีระธรรมโม และนพเก้า ณ พัทลุง .2554 .การพัฒนาสถานศึกษาแห่งการเรียนรู้ที่มีความสุข.องค์การยูนิเซฟแห่งประเทศไทย.


	


หมวดที่  7  การประเมินและปรับปรุงการดำเนินการของรายวิชา
	1.  กลยุทธ์การประเมินประสิทธิผลของรายวิชาโดยนิสิต
              1.1  ประเมินผลการสอนโดยใช้ระบบออนไลน์
    
1.2  สอบถามความคิดเห็นจากนิสิตในสัปดาห์สุดท้าย
              1.3  ให้นิสิตเขียนแสดงความคิดเห็นการสอนในสัปดาห์สุดท้าย


	2.  กลยุทธ์การประเมินการสอน
จัดประชุมระดมความคิดเห็นจากคณาจารย์ผู้สอนปลายภาค


	3.  การปรับปรุงการสอน
   
3.1  นำผลการประเมินมาใช้ในการปรับปรุงการสอน 

            3.2  ค้นคว้าข้อมูลความรู้ใหม่ๆนำมาใช้ในการสอน
              3.3  กลุ่มคณาจารย์จัดอภิปราย/สัมมนาเพื่อพัฒนารายวิชาให้มีสาระวิชาและการสอนให้เหมาะสมและน่าสนใจ


	4.  การทวนสอบมาตรฐานผลสัมฤทธิ์ของนิสิตในรายวิชา
              4.1  ประชุมคณาจารย์ผู้สอนทุกกลุ่มเพื่อทวนสอบคะแนนและเกรดของนิสิต

      
4.2  ให้นิสิตได้มีโอกาสตรวจสอบคะแนนและเกรดก่อนส่งเกรดให้สำนักทะเบียนและประมวลผล
              4.3  ก่อนการสอบกลางภาคและปลายภาค จัดประชุมคณาจารย์เพื่อออกข้อสอบร่วมกับการพัฒนาข้อสอบเพื่อให้ได้มาตรฐาน


	5.  การดำเนินการทบทวนและการวางแผนปรับปรุงประสิทธิผลของรายวิชา
นำผลที่ได้จากการสอบถามความคิดเห็น คะแนนสอบของนิสิต การประชุมสัมมนา นำมาสรุปผลและพัฒนารายวิชาก่อนการสอนในภาคการศึกษาหน้า

